stanford-oval/wikipedia huggingface dataset:
เจริญ จรรย์โกมล
ประวัติ

เจริญ เกิดเมื่อวันที่ 1 เมษายน พ.ศ. 2503 ที่อำเภอภูเขียว จังหวัดชัยภูมิเป็นบุตรของบุญ กับแพร จรรย์โกมล สำเร็จการศึกษาชั้นประถมศึกษาจากโรงเรียนภูมิวิทยา ระดับมัธยมศึกษาจากโรงเรียนภูเขียว และระดับชั้นมัธยมศึกษาตอนปลายจากโรงเรียนอำนวยศิลป์  พระนคร สำเร็จการศึกษาระดับปริญญาตรี สาขาวิชานิติศาสตร์ จากมหาวิทยาลัยรามคำแหง
เจริญเริ่มมีแนวคิดและอุดมการณ์ทางการเมืองเมื่อได้เข้าไปศึกษาต่อระดับอุดมศึกษา และได้ทำกิจกรรมต่างๆทั้งภายในมหาวิทยาลัยและนอกมหาวิทยาลัย อาทิเช่น เคยลงสมัครเป็นประธานชมรมนิติศาสตร์ มหาวิทยาลัยรามคำแหง แต่ก็ไม่ได้รับเลือกตั้ง เคยเป็นนักโต้วาทีตัวแทนมหาวิทยาลัย เคยร่วมกิจกรรมทางการเมืองกับพรรคสังคมนิยมแห่งประเทศไทยในช่วงที่เป็นนักศึกษา เช่น เข้าอบรมรับฟังนโยบายพรรค  เดินติดโปสเตอร์ช่วยพรรคหาเสียง โดยนายเจริญมีความชื่นชอบในแนวคิดและหลักการของพันเอก สมคิด ศรีสังคม หัวหน้าพรรคสังคมนิยมแห่งประเทศไทย และได้ยึดเป็นต้นแบบในการเจริญรอยตาม
ในเดือนมีนาคม พ.ศ. 2566 เขาและบุตรชาย นาย ธนกฤต จรรย์โกมล ได้เดินทางสมัครเป็นสมาชิกพรรคไทยสร้างไทย
การทำงาน

เจริญ จรรย์โกมล ประกอบอาชีพเป็นทนายความ และเริ่มต้นเข้าสู่งานการเมืองโดยได้รับเลือกตั้งเป็นสมาชิกสภาผู้แทนราษฎร จังหวัดชัยภูมิ ในการเลือกตั้ง เดือนกันยายน พ.ศ. 2535 สังกัดพรรคชาติไทย ต่อมาได้ย้ายมาสังกัดพรรคความหวังใหม่ พรรคไทยรักไทย พรรคพลังประชาชน และพรรคเพื่อไทยตามลำดับ
เจริญ จรรย์โกมล เคยได้รับแต่งตั้งให้ดำรงตำแหน่งประธานคณะกรรมาธิการสามัญประจำสภาผู้แทนราษฎร 3 คณะ คือ ประธานคณะกรรมาธิการเกษตรและสหกรณ์ ประธานคณะกรรมาธิการอุตสาหกรรม และประธานคณะกรรมาธิการติดตามการบริหารงบประมาณ ต่อมาในปี พ.ศ. 2554 ได้รับเลือกจากสภาผู้แทนราษฎรให้ดำรงตำแหน่งรองประธานสภาผู้แทนราษฎร คนที่ 1
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคไทยรักษาชาติ ลำดับที่ 12 แต่พรรคไทยรักษาชาติ ถูกศาลรัฐธรรมนูญตัดสินยุบพรรคก่อนวันเลือกตั้ง
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาได้ลงสมัครรับเลือกตั้งในเขต 6 จังหวัดชัยภูมิ แต่ไม่ได้รับเลือกตั้ง
การทำงาน > สมาชิกสภาผู้แทนราษฎร

การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดชัยภูมิ สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดชัยภูมิ สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดชัยภูมิ สังกัดพรรคความหวังใหม่
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดชัยภูมิ สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดชัยภูมิ สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดชัยภูมิ สังกัดพรรคพลังประชาชน → พรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดชัยภูมิ สังกัดพรรคเพื่อไทย
เครื่องราชอิสริยาภรณ์

พ.ศ. 2545 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2542 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

เว็บไซต์พรรคเพื่อไทย เก็บถาวร 2011-08-05 ที่ เวย์แบ็กแมชชีน
| ด ค กประธานและรองประธานสภาผู้แทนราษฎรไทย |
| --- | --- | --- |
| ประธาน |  เจ้าพระยาธรรมศักดิ์มนตรี(1)  เจ้าพระยาพิชัยญาติ  เจ้าพระยาธรรมศักดิ์มนตรี(2)  พระยาศรยุทธเสนี(1)  เจ้าพระยาศรีธรรมาธิเบศ(1-3)  พระยามานวราชเสวี(1-8)  พระยาศรยุทธเสนี(2)  พระยามานวราชเสวี(9-11)  เกษม บุญศรี(1)  พึ่ง ศรีจันทร์  เกษม บุญศรี(2)  พระราชธรรมนิเทศ  พระประจนปัจจนึก(1-2)  หลวงสุทธิสารรณกร  พระประจนปัจจนึก(3)  ศิริ สิริโยธิน  ประสิทธิ์ กาญจนวัฒน์  อุทัย พิมพ์ใจชน(1)  บุญเท่ง ทองสวัสดิ์  อุทัย พิมพ์ใจชน(2)  ชวน หลีกภัย(1)  ปัญจะ เกสรทอง  อาทิตย์ อุไรรัตน์  มารุต บุนนาค  บุญเอื้อ ประเสริฐสุวรรณ  วันมูหะมัดนอร์ มะทา(1)  พิชัย รัตตกุล  อุทัย พิมพ์ใจชน(3)  โภคิน พลกุล  ยงยุทธ ติยะไพรัช  ชัย ชิดชอบ  สมศักดิ์ เกียรติสุรนนท์  ชวน หลีกภัย(2)  วันมูหะมัดนอร์ มะทา(2)  |  |
| รองประธานคนที่ 1 |  พระยาศรยุทธเสนี  พระเรี่ยมวิรัชชพากย์  พระยามานวราชเสวี  พระประจนปัจจนึก(1)  พระยาวิทุรธรรมพิเนตุ  พระประจนปัจจนึก(2)  ควง อภัยวงศ์  ฟื้น สุพรรณสาร  เดือน บุนนาค  มงคล รัตนวิจิตร  พระยาสุรพันธเสนี  ประเสริฐ สุดบรรทัด  ยกเสียง เหมะภูติ  พระราชธรรมนิเทศ  ขุนคงฤทธิศึกษากร  น้อม อุปรมัย  ปรุง รังสิยานนท์  ขุนวิวรณ์สุขวิทยา  สุปัน พูลพัฒน์  ประมวล กุลมาตย์  มงคล สุคนธขจร(1-2)  สอาด ปิยวรรณ  สมรรค ศิริจันทร์  ชุมพล ศิลปอาชา(1)  ธนา เมตตาริกานนท์  ชุมพล ศิลปอาชา(2)  วันมูหะมัดนอร์ มะทา  เฉลิมพล สนิทวงศ์ชัย  กริช กงเพชร  โสภณ เพชรสว่าง  สมศักดิ์ ปริศนานันทกุล  สุชาติ ตันเจริญ(1)  สมศักดิ์ เกียรติสุรนนท์  สามารถ แก้วมีชัย  เจริญ จรรย์โกมล  สุชาติ ตันเจริญ(2)  ปดิพัทธ์ สันติภาดา  พิเชษฐ์ เชื้อเมืองพาน  |  |
| รองประธานคนที่ 2 |  พระยาเทพหัสดิน(1)  พระประจนปัจจนึก  พระยาเทพหัสดิน(2)  พระยาอานุภาพไตรภพ  ขุนคงฤทธิศึกษากร  ขุนวิวรณ์สุขวิทยา  จงกล ไกรฤกษ์  สัญญา ธรรมศักดิ์  ประสิทธิ์ จุลละเกศ  น้อม อุปรมัย  เทียม ไชยนันทน์  ปิยะณัฐ วัชราภรณ์  ใหม่ ศิรินวกุล  ไสว พัฒโน  เชาวน์วัศ สุดลาภา  ถวิล ไพรสณฑ์  จรัส พั้วช่วย  สุธรรม แสงประทุม  ธำรงค์ ไทยมงคล  สมศักดิ์ เกียรติสุรนนท์  บุญชง วีสมหมาย  สุชาติ ตันเจริญ  ลลิตา ฤกษ์สำราญ  อภิวันท์ วิริยะชัย  วิสุทธิ์ ไชยณรุณ  ศุภชัย โพธิ์สุ  พิเชษฐ์ เชื้อเมืองพาน  ภราดร ปริศนานันทกุล  |  |
(ในวงเล็บ) หมายถึง สมัยดำรงตำแหน่งของบุคคลนั้น (กรณีมากกว่า 1 สมัย)
คอแลน

| คอแลน |
| --- | --- |

คอแลน

ขนาดผลคอแลน

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Sapindales
วงศ์:: Sapindaceae
สกุล:: Nephelium
สปีชีส์::  N.  hypoleucum 
ชื่อทวินาม
Nephelium hypoleucum Kurz

คอแลน  ชื่ออื่นๆคือ บักแงว (ภาษาอีสาน) , คอลัง (ภาษาใต้) ชื่อวิทยาศาสตร์: Nephelium hypoleucum อยู่ในวงศ์ Sapindaceae (วงศ์เดียวกับลิ้นจี่ ลำไย เงาะ รวมทั้งมามอนซีโย) มีถิ่นกำเนิดในเอเชียตะวันออกเฉียงใต้ พบตามธรรมชาติบริเวณป่าฝนในภูมิภาค และพบมีการเพาะปลูกบ้างในบางประเทศเช่น มาเลเซีย และไทย เป็นไม้ยืนต้นสูง เปลือกสีน้ำตาลคล้ำ เรียบ ใบเดี่ยวเรียงสลับ ออกเป็นช่อ ดอกออกปลายกิ่งหรือตามซอกใบ ไม่มีกลีบดอก ผลมีปุ่มปมหนาแน่น สีแดง เปลือกภายนอกมีลักษณะคล้ายกับลิ้นจี่แต่เนื้อข้างในคล้ายเงาะมีรสเปรี้ยว รับประทานได้ เมล็ดไม่สามารถรับประทานได้เนื่องจากแข็งและมีพิษ
ลักษณะทางพฤกษศาสตร์

คอแลน (N. hypoleucum) ชื่ออื่น: กะเบน คอรั้ง สังเครียดขอน (ภาคใต้) ขาวลาง มะแงว หมากแงว หมักแงว หมักงาน (ภาคอีสาน) คอแลน (ภาคกลาง ภาคเหนือ) คอแลนตัวผู้ ลิ้นจี่ป่า (ตะวันออกเฉียงใต้) มะแงะ หมักแงว (ภาคกลาง ภาคตะวันออก)  เป็นไม้ยืนต้นขนาดกลางถึงขนาดใหญ่ ไม่ผลัดใบ สูง 10 - 20 เมตร ลำต้นเปลา (สูงชะลูด ไม่มีกิ่งที่ลำต้น) โคนต้นอาจมีพูพอน เปลือกสีน้ำตาลคล้ำ เรียบ เรือนยอดเป็นพุ่มค่อนข้างทึบ
ใบเดี่ยวเรียงสลับ ออกเป็นช่อ ติดเรียงสลับยาวประมาณ 20-30 เซนติเมตร ใบย่อยรูปขอบขนาน แกมรูปไข่ ติดตรงข้าม 1-3 คู่ โคนใบมนและเบี้ยว ขอบใบเรียบ เนื้อใบหนา หลังใบเกลี้ยงเป็นมัน ส่วนท้องใบสีจาง
ดอก ขนาดเล็ก สีขาวอมเขียว ออกรวมกันเป็นช่อขนาดใหญ่ ที่ปลายกิ่ง ทุกส่วนของช่อมีขนสีเทาทั่วไป โคนกลีบรองดอกจะติดกันเป็นรูปถ้วยปากกว้าง ปลายแยกเป็น 5 แฉก ส่วนกลีบดอกไม่มี มีเกสรตัวผู้ 5 เส้น มีรังไข่กลมและมีขนปกคลุม
ผลมีรูปรีหรือค่อนข้างกลม เส้นผ่านศูนย์กลางกว้างประมาณ 1.5-2 เซนติเมตร และยาวประมาณ 2.5-3 เซนติเมตร  ผิวขรุขระเป็นปมเล็กๆ กระจายทั่วไป เปลือกภายนอกมีลักษณะคล้ายกับลิ้นจี่ ผลอ่อนสีเขียว ผลแก่สีแดงเข้ม แต่ละผลมีเมล็ดเดียว มีเนื้อเยื่อในใสและชุ่มน้ำ หุ้มเมล็ด เนื้อคล้ายเงาะมีรสเปรี้ยว ผลสุกประมาณเดือนเมษายนถึงพฤษภาคม
อนุกรมวิธาน

คอแลน (ชื่อวิทยาศาสตร์ Nephelium hypoleucum Kurz) เป็นผลไม้อยู่ในวงศ์ SAPINDACEAE ซึ่งเป็นวงศ์เดียวกับลิ้นจี่ ลำไย เงาะ และมามอนซีโย คอแลนยังไม่เป็นที่ยอมรับในฐานข้อมูลในระดับสากลใน The Plant List  แต่เป็นที่ยอมรับในฐานข้อมูลขององค์การสวนพฤกษศาสตร์ของไทย  ปัจจุบันยังหาข้อยุติในด้านการจำแนกพืชไม่ได้แน่ชัด
การแพร่กระจายและถิ่นกำเนิด

คอแลน เป็นพืชที่มีถิ่นกำเนิดในเอเชียตะวันออกเฉียงใต้ภาคพื้นทวีป เป็นพรรณไม้ป่าดงดิบ และพบขึ้นตามป่าเบญจพรรณที่ชื้นๆ ได้บ้าง เช่น ตามที่ใกล้แหล่งน้ำ เป็นพืชที่ขึ้นได้ที่ระดับความสูงจากระดับน้ำทะเล 100-800 เมตร  จากรายงานพบพืชชนิดนี้ในพม่า มาเลเซีย กัมพูชา ลาว และประเทศไทย  และภูมิภาคใกล้เคียงในทางตอนใต้ของเทือกเขาหิมาลัย เช่น ในประเทศภูฏาน ทางตอนใต้ของประเทศจีน  ในประเทศไทยพบด้ทุกภาคของประเทศไทย พบมากในภาคอีสานและภาคเหนือ ขยายพันธุ์ด้วยการเพาะเมล็ด
การใช้ประโยชน์

เนื้อไม้ต้นคอแลนมีสีแดงหรือสีน้ำตาลแดง เนื้อละเอียด มีความเหนียวและแข็ง ในประเทศไทยมักนำมาทำเครื่องใช้ทางการเกษตร เช่น คันไถ และด้ามจับเครื่องใช้ต่างๆ เนื้อไม้รสฝาด ยังใช้ปรุงเป็นยาห้ามเลือด ผลใช้เป็นยาช่วยการกระจายเลือด เปลือกใช้เป็นยาบำรุงเลือด
ผลแก่ ใช้รับประทาน มีรสเปรี้ยวอมหวาน ช่วยทำให้ชุ่มคอ ช่วยกระตุ้นการสร้างภูมิคุ้มกัน ช่วยต่อต้านอนุมูลอิสระ ช่วยป้องกันไข้หวัด
ดอกจากไม้คอแลน ยังใช้เลี้ยงผึ้งได้ให้น้ำผึ้งแบบธรรมชาติ
ดูเพิ่ม

ลิ้นจี่
ลำไย
เงาะ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Nephelium hypoleucum
รายชื่อชนิดพันธุ์ในสกุล Nephelium
| --- | --- |
การแยกแยะหน่วยอนุกรมวิธาน:  Wikidata: Q2255075  Wikispecies: Nephelium hypoleucum  GBIF: 5577994  GRIN: 313508  iNaturalist: 1099621  IPNI: 783829-1  IUCN: 176154840  NCBI: 1489758  Plant List: kew-2382809  POWO: urn:lsid:ipni.org:names:783829-1
ณัฐพล โตวิจักษณ์ชัยกุล

| ณัฐพล โตวิจักษณ์ชัยกุล |
| --- | --- |

สมาชิกสภาผู้แทนราษฎรจังหวัดเชียงใหม่
อยู่ในวาระ
เริ่มดำรงตำแหน่ง  14 พฤษภาคม พ.ศ. 2566  (1 ปี 296 วัน)
ก่อนหน้า: จักรพล ตั้งสุทธิธรรม
 
ข้อมูลส่วนบุคคล
เกิด: 22 สิงหาคม พ.ศ. 2531 (36 ปี)
พรรคการเมือง: ก้าวไกล (2564–2567) ประชาชน (2567–ปัจจุบัน)

ณัฐพล โตวิจักษณ์ชัยกุล (เกิด 22 สิงหาคม พ.ศ. 2531) ชื่อเล่น ก๊อป ปัจจุบันดำรงตำแหน่งสมาชิกสภาผู้แทนราษฎรจังหวัดเชียงใหม่ สังกัดพรรคประชาชน เป็นบุตรนายสุรพงษ์ โตวิจักษณ์ชัยกุล อดีตรองนายกรัฐมนตรี
ประวัติ

ณัฐพล เกิดเมื่อวันที่ 22 สิงหาคม พ.ศ. 2531 เป็นบุตรนายสุรพงษ์ นางอัญชลี โตวิจักษณ์ชัยกุล สำเร็จการศึกษาชั้นมัธยมศึกษา จากโรงเรียนมงฟอร์ตวิทยาลัย ระดับปริญญาตรี คณะบริหารธุรกิจ จากมหาวิทยาลัยเชียงใหม่ และระดับปริญญาโท ด้านบริหารธุรกิจ จากมหาวิทยาลัยแคลิฟอร์เนีย ลูเธอรัน ประเทศสหรัฐอเมริกา
ณัฐพล ชอบการวิ่งทางไกลเป็นกิจกรรมประจำ
การทำงาน

ณัฐพล ทำธุรกิจเกสต์เฮาส์ในเมืองเชียงใหม่ ต่อมาเริ่มสนใจงานการเมืองและเข้าร่วมกิจกรรมกับพรรคก้าวไกล ในปี 2564 เริ่มลงพื้นที่หาเสียงในเขตเลือกตั้งที่ 3 ซึ่งเป็นพื้นที่บ้านเกิดของทักษิณ ชินวัตร ในระยะแรกจึงยังไม่ได้หวังผลทางการเมืองมากนัก แต่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาสามารถเอาชนะทัศนีย์ บูรณุปกรณ์ จากพรรคเพื่อไทยได้ ปัจจุบันดำรงตำแหน่งโฆษกประจำคณะกรรมาธิการการท่องเที่ยว สภาผู้แทนราษฎร
การทำงาน > สมาชิกสภาผู้แทนราษฎร

ณัฐพล โตวิจักษณ์ชัยกุล ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดเชียงใหม่ สังกัดพรรคก้าวไกล → พรรคประชาชน
เกษม นิมมลรัตน์

| เกษม นิมมลรัตน์ท> ช., บ.ม. |
| --- | --- |

สมาชิกสภาผู้แทนราษฎรจังหวัดเชียงใหม่
ดำรงตำแหน่ง 2 มิถุนายน พ.ศ. 2555 – 13 มีนาคม พ.ศ. 2556
ก่อนหน้า: ชินณิชา วงศ์สวัสดิ์
ถัดไป: เยาวภา วงศ์สวัสดิ์
 
ข้อมูลส่วนบุคคล
เกิด: 26 ตุลาคม พ.ศ. 2507 (60 ปี) ตำบลป่าแดด อำเภอเมืองเชียงใหม่ จังหวัดเชียงใหม่ ประเทศไทย
พรรคการเมือง: เพื่อไทย (2551–ปัจจุบัน)

เกษม นิมมลรัตน์ (เกิด 26 ตุลาคม พ.ศ. 2507) อดีตสมาชิกสภาผู้แทนราษฎรจังหวัดเชียงใหม่ สังกัดพรรคเพื่อไทย และเป็นคนสนิทของตระกูลวงศ์สวัสดิ์
ประวัติ

นายเกษม นิมมลรัตน์ เกิดเมื่อวันที่ 26 ตุลาคม พ.ศ. 2507 เป็นชาวตำบลป่าแดด อำเภอเมือง จังหวัดเชียงใหม่ เป็นบุตรของนายณรงค์ กับนางไชยยศ นิมมลรัตน์ มีพี่น้อง 4 คน สำเร็จการศึกษาจากโรงเรียนมงฟอร์ตวิทยาลัย ปริญญาตรี วิศวกรรมศาสตรบัณฑิต และปริญญาโท วิศวกรรมศาสตรมหาบัณฑิต จากมหาวิทยาลัยเชียงใหม่
งานการเมือง

นายเกษม ทำงานการเมืองโดยเป็นผู้เชี่ยวชาญประจำตัว ส.ส.เยาวภา วงศ์สวัสดิ์ (พ.ศ. 2544 - 2548) และเคยทำหน้าที่เลขานุการส่วนตัว รวมถึงเป็นคนขับรถให้กับนายสมชาย วงศ์สวัสดิ์ และนางเยาว วงศ์สวัสดิ์ เขายังเป็นประธานสาขาพรรคเพื่อไทย จังหวัดเชียงใหม่ และเป็นที่ปรึกษานายกองค์การบริหารส่วนจังหวัดเชียงใหม่ (นายบุญเลิศ บูรณุปกรณ์) และต่อมาได้ลงสมัครรับเลือกตั้งซ่อม ในปี พ.ศ. 2555 และได้รับเลือกตั้งเป็น ส.ส. สมัยแรก ต่อมาในเดือนมีนาคม พ.ศ. 2556 เขาได้ลาออกจากตำแหน่งสมาชิกสภาผู้แทนราษฎร โดยให้เหตุผลเรื่องปัญหาสุขภาพ และต้องการจะทำงานการเมืองในท้องถิ่นจังหวัดเชียงใหม่มากกว่า และปฏิเสธข่าวที่ว่าเป็นการลาออกเปิดทางให้นางเยาวภา วงศ์สวัสดิ์ ลงสมัครรับเลือกตั้ง เพื่อเตรียมเป็นนายกรัฐมนตรีสำรอง
ภายหลังการรัฐประหารในประเทศไทย พ.ศ. 2557 เขาถูกคณะกรรมการป้องกันและปราบปรามการทุจริตแห่งชาติ แจ้งข้อหาจงใจยื่นบัญชีแสดงทรัพย์สินและหนี้สินและเอกสารประกอบอันเป็นเท็จหรือปกปิดข้อเท็จจริงที่ควรแจ้งให้ทราบ เมื่อวันที่ 13 พฤษภาคม พ.ศ. 2559 และศาลฎีกาแผนกคดีอาญาของผู้ดำรงตำแหน่งทางการเมืองสั่ง จำคุกเมื่อวันที่ 16 มีนาคม พ.ศ. 2560
เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2554 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 5 เบญจมาภรณ์มงกุฎไทย (บ.ม.)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เป็นการเลือกตั้งสมาชิกสภาผู้แทนราษฎรไทยเป็นการทั่วไปครั้งที่ 25 และเป็นครั้งสุดท้ายภายใต้รัฐธรรมนูญแห่งราชอาณาจักรไทย พุทธศักราช 2550 กำหนดให้มีขึ้นในวันอาทิตย์ที่ 2 กุมภาพันธ์ พ.ศ. 2557 หลังการยุบสภาผู้แทนราษฎรเมื่อวันที่ 9 ธันวาคม 2556
คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์เป็นประมุข (กปปส.) ต่อต้านการเลือกตั้งครั้งนี้ เนื่องจากเห็นว่าต้องการปฏิรูปการเมืองก่อนมีการเลือกตั้ง และได้ขัดขวางหน่วยเลือกตั้งในบางท้องที่ของกรุงเทพมหานครและภาคใต้จนไม่สามารถเปิดให้ลงคะแนนได้ ซึ่งส่งผลให้คณะกรรมการการเลือกตั้งไม่สามารถประกาศผลการเลือกตั้งอย่างเป็นทางการในวันที่ 2 กุมภาพันธ์ได้และจะจัดให้มีการเลือกตั้งชดเชยในเขตที่เลือกตั้งไม่ได้ นอกจากนี้ พรรคประชาธิปัตย์เป็นพรรคการเมืองพรรคเดียวที่คว่ำบาตรการเลือกตั้งครั้งนี้
ในวันที่ 3 กุมภาพันธ์ ภุชงค์ นุตราวงศ์ เลขาธิการคณะกรรมการการเลือกตั้งเปิดเผยจำนวนผู้มาใช้สิทธิ์เลือกตั้งทั้งประเทศแบบไม่เป็นทางการในวันที่ 2 กุมภาพันธ์คิดเป็นร้อยละ 45.84 มีกำหนดการเลือกตั้งชดเชยในวันที่ 1-2 มีนาคม 2557
วันที่ 21 มีนาคม 2557 ศาลรัฐธรรมนูญวินิจฉัยว่า พระราชกฤษฎีกายุบสภาผู้แทนราษฎรที่กำหนดให้เลือกตั้งครั้งนี้ไม่ชอบด้วยรัฐธรรมนูญ เพราะไม่สามารถเลือกตั้งให้แล้วเสร็จทั่วประเทศได้ภายในวันเดียวตามรัฐธรรมนูญ มาตรา 108 วรรคสอง และเมื่อพระราชกฤษฎีกาในส่วนที่เกี่ยวกับการเลือกตั้งไม่ชอบด้วยรัฐธรรมนูญ การเลือกตั้งนี้จึงไม่ชอบด้วยรัฐธรรมนูญไปด้วย หลังจากนั้นวิกฤตการณ์การเมืองไทย พ.ศ. 2556–2557 ดำเนินต่อไปจนกระทั่งลงเอยด้วยรัฐประหารในประเทศไทย พ.ศ. 2557
เบื้องหลัง

หลังพรรคเพื่อไทย พรรครัฐบาล พยายามผ่านร่างพระราชบัญญัตินิรโทษกรรมฯ ฝ่ายค้านกล่าวหาว่าพยายามนำอดีตนายกรัฐมนตรี พันตำรวจโท ทักษิณ ชินวัตร ผู้ลี้ภัยหลังการกล่าวหาละเมิดอำนาจ กลับประเทศ ต่อมา เกิดการประท้วง ซึ่งรวมข้อเรียกร้องให้รัฐบาลลาออกและให้ตระกูลชินวัตรเลิกเกี่ยวข้องกับการเมืองไทย หลังสมาชิกสภาผู้แทนราษฎรพรรคประชาธิปัตย์ลาออกทั้งหมด วันที่ 9 ธันวาคม ยิ่งลักษณ์แถลงทางโทรทัศน์ว่า เธอขอพระราชทานทูลเกล้าฯ ถวายร่างพระราชกฤษฎีกายุบสภา พ.ศ. 2556 เพื่อให้ชาวไทยยุติวิกฤตการณ์ อย่างไรก็ดี สุเทพ เทือกสุบรรณ ผู้นำการประท้วงต่อต้านรัฐบาล กล่าวว่า การประท้วงจะดำเนินต่อไปจนกว่าจะบรรลุข้อเรียกร้อง รวมทั้งการจัดตั้ง "สภาประชาชน" ที่มิได้มาจากการเลือกตั้ง เขากล่าวว่า "การยุบสภาไม่ใช่เป้าหมายของเรา" ยิ่งลักษณ์ยังกล่าวว่าเธอจะไม่ลาออกก่อนหน้าการเลือกตั้ง
เบื้องหลัง > การรณรงค์ต่อต้านการเลือกตั้ง

วันที่ 31 มกราคม สุเทพประกาศว่า หน่วยเลือกตั้งจะสามารถเปิดทำการได้สำหรับการเลือกตั้ง 2 กุมภาพันธ์ตามปกติ ทว่า แหล่งข้อมูลยังว่า สุเทพเชื่ออย่างแรงกล้าว่า วันเลือกตั้งอย่างเป็นทางการจะเป็นโมฆะเพราะปัญหากฎหมายหลายอย่างที่จะเกิดตามมา
รูปแบบการเลือกตั้ง

ดูเพิ่ม: การเลือกตั้งในประเทศไทย
รัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ 1) พุทธศักราช 2554 กำหนดให้สภาผู้แทนราษฎรประกอบด้วยสมาชิกจำนวน 500 คน เป็นสมาชิกซึ่งมาจากการเลือกตั้งแบบแบ่งเขตเลือกตั้งจำนวน 375 คน และสมาชิกซึ่งมาจากการเลือกตั้งแบบบัญชีรายชื่อจำนวน 125 คน
รูปแบบการเลือกตั้ง > ระบบบัญชีรายชื่อ

ในการเลือกตั้งครั้งนี้ หมายเลขผู้สมัครที่จับในระบบบัญชีรายชื่อจะใช้กับระบบแบ่งเขตเลือกตั้งด้วย แต่ละพรรคจะใช้หมายเลขเดียวกันทั้งสองระบบทั่วประเทศ หมายเลขที่แต่ละพรรคจับได้มีดังนี้
| จำนวนผู้มีสิทธิเลือกตั้ง  | บัตรไม่ประสงค์ลงคะแนน | บัตรเสีย | ผู้มาใช้สิทธิ | ผู้ไม่มาใช้สิทธิ | จังหวัดผู้มาใช้สิทธิมากที่สุด | จังหวัดผู้มาใช้สิทธิน้อยที่สุด |
| --- | --- | --- | --- | --- | --- | --- |
| 43,024,042 คน (100.00%) | 3,426,080 คะแนน (16.69%) | 2,458,461 ใบ (11.97%) | 20,530,359คน (47.72%) | 22,494,427 คน (52.28%) | จ.เชียงใหม่ 827,808 คน (75.05%) | จ.นครศรีธรรมราช 1,302 คน  (0.11%) * |
เขตเลือกตั้ง

ในการเลือกตั้งสมาชิกสภาผู้แทนราษฎรไทยครั้งนี้ แบบแบ่งเขตลงคะแนนแบบ "เขตเดียวเบอร์เดียว" คือ แบ่งเขตเลือกตั้งเป็น 375 เขต โดยให้แต่ละเขตมีจำนวนประชากรที่ใกล้เคียงกันให้มากที่สุด ดังนั้น ในแต่ละเขตจะมีผู้แทนได้เขตละ 1 คนอย่างเท่าเทียมกัน และผู้มีสิทธิ์ออกเสียงเลือกตั้งสามารถเลือกผู้สมัครได้เพียงคนเดียว
นอกจากนั้น มีการเปลี่ยนแปลงจำนวนเขตเลือกตั้งจากครั้งการเลือกตั้งสมาชิกสภาผู้แทนราษฎรปี พ.ศ. 2554 ใน 2 จังหวัด ได้แก่จังหวัดนนทบุรีที่เดิมมี 6 เขตเลือกตั้ง เพิ่มเป็น 7 เขตเลือกตั้ง และจังหวัดสุโขทัยเขตเลือกตั้งลดลงจาก 4 เขตเลือกตั้ง เป็น 3 เขตเลือกตั้ง
แต่ละจังหวัด มีจำนวนเขตเลือกตั้งดังต่อไปนี้
| พื้นที่ | จำนวน |
| --- | --- |
กรุงเทพ: 33
นครราชสีมา: 15
อุบลราชธานี: 11
เชียงใหม่, ขอนแก่น: 10
อุดรธานี, นครศรีธรรมราช และบุรีรัมย์: 9
ชลบุรี, ร้อยเอ็ด, ศรีสะเกษ, สุรินทร์ และสงขลา: 8
ชัยภูมิ, เชียงราย,นนทบุรี,สมุทรปราการ สกลนคร: 7
นครสวรรค์, สุราษฎร์ธานี, ปทุมธานี, เพชรบูรณ์ และกาฬสินธุ์: 6
กาญจนบุรี, นครปฐม, พระนครศรีอยุธยา, พิษณุโลก, มหาสารคาม, ราชบุรี และสุพรรณบุรี: 5
กำแพงเพชร, ฉะเชิงเทรา, ตรัง, นครพนม, นราธิวาส, ปัตตานี, ระยอง, ลพบุรี, ลำปาง, เลย และสระบุรี: 4
กระบี่, จันทบุรี, ชุมพร, ตาก, น่าน, ประจวบคีรีขันธ์, ปราจีนบุรี, พะเยา, พัทลุง, พิจิตร, อุตรดิตถ์, เพชรบุรี , แพร่, ยโสธร, ยะลา, สมุทรสาคร, สระแก้ว, สุโขทัย, หนองคาย และหนองบัวลำภู: 3
ชัยนาท, ภูเก็ต, มุกดาหาร, ลำพูน, สตูล, อ่างทอง, อำนาจเจริญ, อุทัยธานี และบึงกาฬ: 2
ตราด, นครนายก, พังงา, แม่ฮ่องสอน, ระนอง, สิงห์บุรี และสมุทรสงคราม: 1
การย้ายเข้าสังกัดพรรค

อนึ่ง การเลือกตั้งครั้งนี้ อดีตกรรมการบริหารพรรคที่ถูกตัดสิทธิ์ทางการเมือง 5 ปี จากพรรคไทยรักไทย พรรคพลังประชาชน พรรคชาติไทย และพรรคมัชฌิมาธิปไตย (บ้านเลขที่ 111 บ้านเลขที่ 109) ได้รับสิทธิทางการเมืองกลับคืนมาทั้งหมด
การย้ายเข้าสังกัดพรรค > พรรคเพื่อไทย

กลุ่มมัชฌิมา จากพรรคภูมิใจไทย นำโดย นายสมศักดิ์ เทพสุทิน ประกอบด้วย
สมศักดิ์ เทพสุทิน อดีตรัฐมนตรีหลายสมัย สมาชิกบ้านเลขที่ 111
อนงค์วรรณ เทพสุทิน อดีตรัฐมนตรี สมาชิกบ้านเลขที่ 109
เรืองศักดิ์ งามสมภาค สส. บัญชีรายชื่อ พรรคภูมิใจไทย
อนุชา นาคาศัย สมาชิกบ้านเลขที่ 111 สามีพรทิวา นาคาศัย สส.ชัยนาท
นันทนา สงฆ์ประชา สส.ชัยนาท
มานิต นพอมรบดี สส.ราชบุรี
วิวัฒน์ นิติกาญจนา สมาชิกบ้านเลขที่ 109
บุญยิ่ง นิติกาญจนา สส.ราชบุรี
จักรวาล ชัยวิรัตน์นุกูล สส.สุโขทัย
มนู พุกประเสริฐ สส.สุโขทัย
อดีตสมาชิกพรรคภูมิใจไทย
ชะวรลัทธิ์ ชินธรรมมิตร สส.ราชบุรี
วุฒิชัย กิตติธเนศวร สส.นครนายก
ประนอม โพธิ์คำ สส. นครราชสีมา
วิสิทธิ์ พิทยาภรณ์ สส.นครราชสีมา
นายแพทย์ โอชิษฐ์ เกียรติก้องชูชัย สส.ชัยภูมิ
จาตุรงค์ เพ็งนรพัฒน์ สมาชิกบ้านเลขที่ 111 สามี อุดมลักษณ์ เพ็งนรพัฒน์ สส.ศรีสะเกษ
อดีตสมาชิกพรรคชาติไทยพัฒนา
ปารีณา ไกรคุปต์ สส.ราชบุรี
เกื้อกูล ด่านชัยวิจิตร สส.พระนครศรีอยุธยา
อดีตสมาชิกพรรคชาติพัฒนา
พลพีร์ สุวรรณฉวี สส.นครราชสีมา
กลุ่มวาดะห์ จากพรรคมาตุภูมิ อาทิ
มุข สุไลมาน อดีต ส.ส.ปัตตานี
อารีเพ็ญ อุตรสินธุ์ อดีต สส.นราธิวาส
นัจมุดดีน อูมา อดีต สส.นราธิวาส
กลุ่มสิทธิชัย โควสุรัตน์ จากพรรคชาติพัฒนา อาทิ
สิทธิชัย โควสุรัตน์ อดีตรัฐมนตรี
วันมูหะมัดนอร์ มะทา อดีตประธานสภาผู้แทนราษฏร
ภูมินทร์ ลีธีระประเสริฐ อดีต สส.ศรีสะเกษ
อุดร ทองประเสริฐ อดีต สส.อุบลราชธานี
การย้ายเข้าสังกัดพรรค > พรรคชาติไทยพัฒนา

อดีตกลุ่มวังพญานาค จากพรรคชาติพัฒนา อาทิ
นายแพทย์พฤฒิชัย ดำรงรัตน์ อดีตรัฐมนตรีช่วยว่าการกระทรวงการคลัง
นายเอกภาพ พลซื่อ อดีต ส.ส. ร้อยเอ็ด
นางรัชนี พลซื่อ อดีต ส.ส. ร้อยเอ็ด
นายรณฤทธิชัย คานเขต อดีต ส.ส. ยโสธร
นายอลงกต มณีกาศ อดีต ส.ส. นครพนม
อดีตสมาชิกพรรคมาตุภูมิ
นายอนุมัติ ซูสารอ ส.ส. ปัตตานี
อดีตสมาชิกพรรคภูมิใจไทย
นายศุภรักษ์ ควรหา อดีต ส.ส. สุรินทร์
การย้ายเข้าสังกัดพรรค > พรรคชาติพัฒนา

อดีตสมาชิกพรรคประชาธิปัตย์
นายนคร มาฉิม ส.ส. พิษณุโลก
อดีตสมาชิกพรรคเพื่อไทย
นายปัญญา จีนาคำ อดีต ส.ส. แม่ฮ่องสอน
การเพิกถอนการเลือกตั้ง

การเลือกตั้งสมาชิกสภาผู้แทนราษฎรในวันที่ 2 กุมภาพันธ์ 2557 ถูกเพิกถอน หลังจากกิตติพงศ์ กมลธรรมวงศ์ อาจารย์วิชากฎหมายสื่อสารมวลชน มหาวิทยาลัยธรรมศาสตร์ เสนอว่า ควรยกเลิกการเลือกตั้ง อย่างไรก็ดี ผู้ตรวจการแผ่นดินมีอำนาจยื่นคำร้องเกี่ยวกับความชอบด้วยรัฐธรรมนูญของกฎหมายเท่านั้น ไม่อาจยื่นคำร้องเกี่ยวกับการเลือกตั้งได้ ผู้ตรวจการแผ่นดินจึงขอให้ศาลรัฐธรรมนูญวินิจฉัยว่า พระราชกฤษฎีกายุบสภาผู้แทนราษฎรไม่ชอบด้วยรัฐธรรมนูญแทน โดยยื่นคำร้องเมื่อวันที่ 6 มีนาคม 2557
ต่อมาวันที่ 21 มีนาคม 2557 ศาลรัฐธรรมนูญวินิจฉัยด้วยคะแนนเสียงหกต่อสามว่า เมื่อพระราชกฤษฎีกายุบสภาผู้แทนราษฎรกำหนดให้มีการเลือกตั้งในวันที่ 2 กุมภาพันธ์ 2557 แต่การเลือกตั้งไม่สามารถแล้วเสร็จทั่วประเทศภายในวันดังกล่าวได้ พระราชกฤษฎีกาจึงขัดต่อรัฐธรรมนูญ มาตรา 108 วรรคสอง ที่กำหนดให้การเลือกตั้งต้องเป็นวันเดียวกันทั่วประเทศ และเมื่อพระราชกฤษฎีกาในส่วนที่เกี่ยวกับการเลือกตั้งไม่ชอบด้วยรัฐธรรมนูญ การเลือกตั้งนี้จึงไม่ชอบด้วยรัฐธรรมนูญไปด้วย
เมื่อวันที่ 24 มีนาคม พ.ศ. 2557 ศุภชัย สมเจริญ ประธานคณะกรรมการการเลือกตั้งแถลงภายหลังการประชุมร่วมกับคณะกรรมการที่ปรึกษากฎหมาย ผู้ทรงคุณวุฒิ และผู้บริหารสำนักงานคณะกรรมการการเลือกตั้ง ถึงแนวปฏิบัติภายหลังศาลรัฐธรรมนูญมีคำวินิจฉัยว่าตามคำวินิจฉัยศาลรัฐธรรมนูญไม่ถือว่าการเลือกตั้งครั้งนี้เป็นโมฆะ (หรือเสมือนไม่เคยเกิดขึ้น) แต่ถือว่าการเลือกตั้งได้เกิดขึ้นแล้ว 1 ครั้ง
เชิงอรรถ

↑  หลังการเลือกตั้ง ยิ่งลักษณ์ ชินวัตรรักษาการนายกรัฐมนตรีต่อจนถูกตัดสินให้พ้นจากตำแหน่งในคดีโยกย้ายถวิล เปลี่ยนศรี
แหล่งข้อมูลอื่น

(แก้ที่มา สว.)
(อำนาจเลื่อนการเลือกตั้ง)
การเลือกตั้งสมาชิกสภาผู้แทนราษฏร 2557 เก็บถาวร 2014-01-22 ที่ เวย์แบ็กแมชชีน
ประกาศคณะกรรมการการเลือกตั้ง เรื่อง จำนวนราษฎร จำนวนเขตเลือกตั้งแบบแบ่งเขตเลือกตั้งของแต่ละจังหวัด และท้องที่ที่ประกอบเป็นเขตเลือกตั้ง
จำนวนเขตเลือกตั้งในแต่ละจังหวัด (สำหรับการเลือกตั้งปี พ.ศ. 2557)
สงวน ศิริสว่าง

สงวน ศิริสว่าง อดีตสมาชิกสภาผู้แทนราษฎรจังหวัดเชียงใหม่ 1 สมัย
ประวัติ

สงวน ศิริสว่าง เป็นชาวภาคกลาง มีอาชีพเป็นหมอชั้น 2 หรือแพทย์ที่ได้รับใบอนุญาตให้รักษาคนไข้ได้ในประเภทง่ายๆ นายสงวนลงเล่นการเมืองโดยการลงสมัครรับเลือกตั้งสมาชิกสภาเทศบาลนครเชียงใหม่ และได้เป็นเทศมนตรี เทศบาลนครเชียงใหม่ ในสมัยเดียวกับนายสุชาติ สุจริตกุล หลวงสำเริงณรงค์ นายสมบูรณ์  จันทรปัญญา โดยมีหลวงศรีประกาศ (ฉันท์ วิชยาภัย) เป็นนายกเทศมนตรี
นายสงวน ได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 โดยไม่สังกัดพรรคการเมือง แต่ได้ร่วมกิจกรรมกับพรรคเสรีมนังคศิลา
นายสงวน เป็นผู้มีบทบาทในทางการเมืองโดยการทำหนังสือถึงอธิบดีกรมตำรวจให้ดำเนินคดีกับ หยุด แสงอุทัย จากกรณีที่เขียนบทความเรื่อง" อำนาจและความรับผิดชอบในระบอบประชาธิปไตย" ออกวิทยุกระจายเสียงแห่งประเทศไทย มีเนื้อหาแสดงว่าพระมหากษัตริย์ไม่พึงตรัสเรื่องเศรษฐกิจ สังคม หรือการเมือง โดยไม่มีรัฐมนตรีรับสนองพระบรมราชโองการนั้น ซึ่งเป็นที่วิพากษ์วิจารณ์กันว่าเข้าข่ายหมิ่นพระบรมเดชานุภาพ แต่ในที่สุดกรมตำรวจก็ไม่ได้ดำเนินคดี และจอมพล ป.พิบูลสงคราม นายกรัฐมนตรีก็ตอบชัดเจนว่าไม่หมิ่นพระบรมเดชานุภาพ จากกรณีดังกล่าวส่งผลกระทบไปยังนายสงวน โดยถูกสมาชิกพรรคเสรีมนังคศิลาจำนวนหนึ่ง เสนอให้ขับนายสงวนออกจากพรรค แต่สมาชิกส่วนใหญ่ไม่เห็นด้วย
ทองย้อย กลิ่นทอง

| ทองย้อย กลิ่นทอง |
| --- | --- |

สมาชิกสภาผู้แทนราษฎรจังหวัดเชียงใหม่
ดำรงตำแหน่ง 5 มิถุนายน พ.ศ. 2492 – 29 พฤศจิกายน พ.ศ. 2494
 
ข้อมูลส่วนบุคคล
เกิด: 1 มกราคม พ.ศ. 2453 อำเภอเมืองแพร่ จังหวัดแพร่ ประเทศไทย
เสียชีวิต: พ.ศ. 2526 (73 ปี)
คู่สมรส: ชวนพิศ กลิ่นทอง

ทองย้อย กลิ่นทอง อดีตสมาชิกสภาผู้แทนราษฎรจังหวัดเชียงใหม่